Source: https://sala.sk/clanok/vv-stavebne-upravy-bytu-c-9-v-bytovom-dome-c-956-14-na-ul-snp-v-sali?show_css=0
Timestamp: 2020-05-27 22:37:48+00:00

Document:
VV - Stavebné úpravy bytu č. 9 v bytovom dome č. 956/14 na Ul. SNP v Šali | MESTO ŠAĽA
publikované: 26.10.2018 - 08:14 // aktualizácia: 26.10.2018 - 08:16 // zobrazené: 373
VV - Stavebné úpravy bytu č. 9 v bytovom dome č. 956/14 na Ul. SNP v Šali
Mesto Šaľa, ako vecne a miestne príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) v súlade s ustanovením § 88a ods. 1 stavebného zákona a § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) z vlastného podnetu začalo správne konanie o dodatočnom povolení predmetnej stavby.
Stavebný úrad postupom podľa § 88 ods. 1 písm. b), § 88a stavebného zákona preskúmal žiadosť o dodatočné povolenie stavby, ktorú dňa 23.05.2018 podali
Ali Kemal Ibrahomoglu, bytom Ul. M. R. Štefánika č. 117/15, 927 01 Šaľa
Nuriye Ibrahomoglu, bytom Ul. M. R. Štefánika č. 117/15, 927 01 Šaľa
(ďalej len “stavebníci“) podľa § 88a ods. 7 postupom primeraným podľa § 58 až § 66 stavebného zákona stavebný úrad prerokoval žiadosť s dotknutými orgánmi a so známymi účastníkmi konania a na základe výsledkov konania zistil, že dodatočné povolenie stavby nie je v rozpore s verejnými záujmami, preto rozhodol takto:
Stavebný úrad podľa ustanovenia § 88a ods. 4 stavebného zákona a § 10 vyhlášky MŽP SR č. 453/2000 Z.z., ktorou sa vykonávajú niektoré ustanovenia stavebného zákona, v nadväznosti na § 32, § 46 a § 47 ods. 2 správneho poriadku,
d o d a t o č n e p o v o ľ u j e
Stavebné úpravy bytu č. 9 v bytovom dome č. 956/14 na Ul. SNP v Šali
(ďalej len "stavba") na pozemkoch register "C" parc. č. 2753, 2754, 2755, 2756, 2757, 2758 a 2759 v katastrálnom území Šaľa.
vybúranie dverového otvoru šírky 800 mm v nosnej stene medzi kúpeľňou a komorou,
zmena dispozície bytového jadra, premiestnenie kúpeľne do komory, zmena polohy zdravotechnických rozvodov.
Stavba je rozostavaná nasledovne: je vybúraný otvor medzi kúpeľňou a komorou a je vytvorená nová dispozícia priestorov.
Pre dokončenie stavby sa určujú tieto podmienky:
Stavebné úpravy budú dokončené v zmysle statického posúdenia č. 099SMB180312 vypracovaného Ing. Dušanom Vajdom, číslo oprávnenia: 5889*13, Ul. Sládkovičova č. 2052/50, 927 01 Šaľa ktoré je súčasťou tohto rozhodnutia. Prípadné zmeny nesmú byť uskutočnené bez predchádzajúceho povolenia stavebného úradu.
Stavba bude uskutočňovaná dodávateľsky: STRAW building wetBLOC s.r.o., P. Pázmáňa č. 50/17, 927 01 Šaľa, IČO: 45 978 662.
V priebehu konania o dodatočnom povolení stavby námietky účastníkov konania neboli vznesené.
Pripomienky dotknutých orgánov sú zohľadnené v podmienkach stavebného povolenia.
Stavebný úrad z vlastného podnetu v súlade s ustanoveniami § 88a ods. 1 stavebného zákona a § 18 ods. 2 správneho poriadku začal konanie o dodatočnom povolení predmetnej stavby, nakoľko stavba je uskutočňovaná bez stavebného povolenia alebo v rozpore s ním. Vzhľadom na skutočnosť, že stavebník dňa 23.05.2018 podal žiadosť o dodatočné povolenie stavby a dokladmi preukázali, že dodatočné povolenie stavby nie je v rozpore s verejnými záujmami, stavebný úrad upustil od výzvy podľa § 88a ods. 1 stavebného zákona.
Stavebný úrad oznámil dňa 01.08.2018 začatie stavebného konania všetkým známym účastníkom konania a dotknutým orgánom a organizáciám. Stavebný úrad podľa ustanovení § 61 ods. 2 stavebného zákona upustil od ústneho pojednávania a miestneho zisťovania, nakoľko pomery staveniska mu boli dobre známe a žiadosť poskytovala dostatočný podklad pre riadne a spoľahlivé posúdenie navrhovanej stavby. Zároveň stanovil lehotu 7 dní odo dňa doručenia tohto oznámenia, v ktorej môžu účastníci konania uplatniť svoje námietky a pripomienky a dotknuté orgány a organizácie svoje stanoviská.
Stavebný úrad v uskutočnenom správnom konaní preskúmal predloženú žiadosť z hľadísk uvedených v § 62 stavebného zákona a podľa ust. § 88a ods. 7 postupom primeraným podľa § 58 až § 66 stavebného zákona posúdil žiadosť a prerokoval ju s dotknutými orgánmi a so známymi účastníkmi konania a na základe výsledkov konania zistil, že realizáciou stavby nie sú ohrozené záujmy chránené stavebným zákonom, predpismi vydanými na jeho uskutočnenie a osobitnými predpismi.
Projektová dokumentácia stavby spĺňa všeobecné technické požiadavky na výstavbu. Stavebný úrad v priebehu konania o dodatočnom povolení nezistil dôvody, ktoré by bránili vydaniu dodatočného povolenia stavby. Stavebný úrad preto rozhodol tak, ako je uvedené vo výroku tohto rozhodnutia.
Ali Kemal Ibrahomoglu, Nuriye Ibrahomoglu, Vlastníci bytov a nebytových priestorov v bytovom dome, UL. SNP súp. 956 na pozemku register "C" parc. č. 2753, 2754, 2755, 2756, 2757, 2758 a 2759 kat. územie Šaľa, Ing. Dušan Vajda- VISIA, s.r.o.
So stavebnými prácami na predmetnej stavbe sa nesmie pokračovať, pokiaľ jej dodatočné povolenie nenadobudne právoplatnosť(§ 52 zákona č. 71/1967 Zb. o správnom konaní (správny poriadok) v znení neskorších predpisov).
Správny poplatok podľa zákona č. 145/1995 Z. z. o správnych poplatkoch v znení neskorších predpisov položky 61 vo výške 300.00 € bol zaplatený dňa 23.05.2018.
Toto rozhodnutie má povahu verejnej vyhlášky podľa § 26 zákona č. 71/1967 Zb. o správnom konaní (správny poriadok) v znení neskorších predpisov a musí byť vyvesené po dobu 15 dní na úradnej tabuli mesta. Posledný deň vyvesenia je dňom doručenia.
1. Ali Kemal Ibrahomoglu, bytom Ul. M. R. Štefánika č. 117/15, 927 01 Šaľa
2. Nuriye Ibrahomoglu, bytom Ul. M. R. Štefánika č. 117/15, 927 01 Šaľa
3. Vlastníci bytov a nebytových priestorov v bytovom dome, UL. SNP súp. 956 na pozemku register "C" parc. č. 2753, 2754, 2755, 2756, 2757, 2758 a 2759 kat. územie Šaľa
4. Ing. Dušan Vajda, VISIA, s.r.o., Sládkovičova č. 2052/50A, 927 01 Šaľa
6. Ali Kemal Ibrahomoglu, M. R. Štefánika č. 117/15, 927 01 Šaľa
7. Nuriye Ibrahomoglu, M. R. Štefánika č. 117/15, 927 01 Šaľa

References: § 117
 § 88
 § 18
 § 88
 § 88
 § 88
 § 58
 § 66
 § 88
 § 10
 § 32
 § 46
 § 47
 § 88
 § 18
 § 88
 § 61
 § 62
 § 88
 § 58
 § 66
 § 26